અમદાવાદ: નરેન્દ્ર મોદી વડાપ્રધાન બન્યા બાદ આનંદીબેન પટેલે ગુજરાતની સત્તા સંભાળી. તેમના શાસનકાળ પર પહેલીવાર સવાલ ત્યારે સવાલ ઉઠ્યા જ્યારે હાર્દિક પટેલે 25 ઓગસ્ટ 2015ના રોજ ગુજરાત સરકાર વિરૂદ્ધ રેલી કાઢી. હાર્દિક પાટીદારો માટે અનામતની માંગને લઇને અમદાવાદમાં 5 લાખ પટેલોની સાથે એકજૂટ થયા તો સરકારના હોશ ઉડી ગયા. આંદોલન હિંસક થયુ અને પછી કેન્દ્રની દરમિયાનગિરી બાદ મામલો શાંત પણ થયો, પરંતુ આંદોલને રાજ્યમાં એક નવી રાજકીય રેખા ખેંચી દીધી.